กังวลมากค่ะเมื่อวันที่10มิ.ย.มีเมือกใสๆยืดได้(ไม่มั่นใจว่าใช่มูกไข่ตกรึป่าว)แต่อ่านมาค่ะเขาบอกฝั่งยาคุมจะยับยั่งไข่ตก แล้วประมานวันที่12มิ.ย.ก็มีเลือดกระปริบกระปอยปนเมือกใสจนถึงวันที่22มิ.ย.เลยกังวลค่ะแล้ววันที่25มิ.ย.มีเพศสัมพันธ์แบบหลั่งใน มีโอกาสท้องไหมค่ะแล้วเมือกใสๆใช่มูกไข่ตกมั้ยค่ะ
สวัสดีค่ะ ยาฝังคุมกำเนิดจะออกฤทธิ์ในการป้องกันการตั้งครรภ์โดยการไปยับบั้งการพัมนาของไข่และยับยั้งการตกไข่ รวมถึงไปทำให้เมือกที่ปากมดลูกเหนียวข้น ซึ่งทำให้อสุจิผ่านเข้าไปยังมดลูกได้ยากและยังทำให้เยื่อบุผนังมดลูกบางลง ซึ่งทำให้ไข่ที่อาจตกและถูกผสมแล้วไม่สามารถเกาะที่ผนังมดลูกได้ดีโดยประสิทธิภาพของยาฝังคุมกำเนิดนั้นถือว่าดีมาก โอกาสในการตั้งครรภมีเพียงประมาณ 0.05%ดังนั้นหากได้ฝังยาคุมภายใน 5 วันแรกตั้งแต่มีประจำเดือนมา หรือฝังยามาเกิน 7 วันแล้ว ยาฝังคุมกำเนิดก็จะออกฤทธิ์ในการป้องกันการตั้งครรภ์ได้เต็มประสิทธิภาพแล้วค่ะส่วนผลข้างเคียงของยาฝังคุมกำเนิดที่พบได้บ่อยคือ การมีเลือดออกกะปริดกะปรอย หรือมีประจำเดือนมาบ่อย หรือบางรายประจำเดือนอาจขาดหายไปได้ ดังนั้นการมีเลือดออกกะปริดกะปรอยดังกล่าว จึงถือเป้นผลข้างเคียงของยา และไม่ได้อันตรายแต่อย่างใดส่วนเมือกใสๆ ยืดได้ คือตกขาวที่ปกติ ซึ่งลักษณะตกขาวดังกล่าว ไม่ได้จำเพาะเจาะจงว่าต้องเกิดจากการตกไข่เท่านั้นค่ะ